Santiago Paricio Martín

Santiago Jorge Paricio Martín (Zaragoza, 1985) ye un filologo y escritor aragonés. Licenciato en Filolochía Hispanica por a Universidat de Zaragoza y en Filolochía Catalana por a Universidat Oberta de Catalunya. Ye miembro y mayestro d'aragonés en l'Asociación Cultural Nogará-Religada.

Fillo de pai de Monzón y mai de Santet, ha viviu en diferents lugars, en primeras en Catalunya, y dimpués en Aragón, cosa que se reflecta en buena parte en a suya novela y en a suya vida plurilingüe.

Ha ganau por tres vegadas o Concurso de coplas aragonesas en aragonés organizau por o Concello municipal de Zaragoza. Ganó a X edición d'o premio (2007) con a colección "L'abre d'una vida", escrita en aragonés ribagorzano, a XII edición (2009) con a colección "L'amaneixer", y a XIII edición (2010), por a colección "Nyedo d'ilusión" en aragonés ribagorzano. Tamién ha ganau o prestichioso Premio Arnal Cavero con a suya obra "Fillos d'as luengas. Misión Multilingüismo." DECRETO 16/2010, de 9 de febrero, del Gobierno de Aragón, por el que se otorga el Premio «Arnal Cavero 2009». Tamién ye coautor d'un libret de cuentos: O reino de l'augua.

Ha feito investigacions lingüisticas sobre l'aragonés ribagorzano, l'aragonés chistabín y l'aragonés medieval de Zaragoza. Ye autor y coautor de mas de 20 articlos de lingüistica y literatura, con o tema principal de l'aragonés, o multilingüismo y as nuevas tecnolochías.

Dende o 15 d'aviento de 2012 ye "Miembro Correspondient" de l'Academia de l'Aragonés, L'Estudio de Filolochía Aragonesa incorpora seis nuevos miembros, noticia en Arredol, 26 d'aviento de 2012. El aragonés incorpora seis académicos, noticia en El Periódico de Aragón, 26 d'aviento de 2012, colaborando en as fayenas de codificación con dita institución.

 Libros 
 2007: R. Montañés y S. Paricio: O reino de l'augua. Luna: O Limaco Edizions.
 2010: S. Paricio: Fillos d'as luengas: Misión multilingüismo. Zaragoza: Gobierno de Aragón. Departamento de Educación, Cultura y Deporte.
 2010: V.V.A.A.: O despertar de l'onso. Parolas amagadas. Zaragoza: ARA Cultural.

 Articlos 
 2007: S. Paricio y G. Tomás: A literatura en aragonés. Materials de desembolique d'o Curriculo Aragonés, en Ambista: Revista de cultura y patrimonio aragonés, O Limaco Edizions.
 2008: M. Castán y S. Paricio: Una lengua y una literatura invisibles: el caso del aragonés en Letras aragonesas numero 6. Centro del Libro de Aragón, Gobierno de Aragón.
 2008: S. Paricio y F. Sánchez: Peculiaridades morfosintácticas en Viu (Foradada del Toscar, Ribagorza). V Trobadas e rechiras arredol d'a luenga aragonesa e a suya literatura. Luenga & fablas.
 2010: S. Paricio y J.P. Martínez Cortés: Noves vies de revitalització per a llengües minoritzades: la repercussió d'internet en el cas de l'aragonès en Digithum numero 12. Universitat Oberta de Catalunya.
 S. Paricio Martín y J.P. Martínez Cortés: El desarrollo de herramientas de lingüística computacional para el aragonés. Actas del XXX Congreso Nacional de Lingüística Aplicada, AESLA 2012, pp. 494–500. Leida.
 J.P. Martínez Cortés y S. Paricio Martín: Las TIC como herramienta en la revitalización de lenguas en peligro: el caso del aragonés. Actas de la Jornada "Internet y la promoción de la diversidad lingüística", Catedra Unesco de Patrimonio Linguistico Mundial d'a Universidat d'o País Basco (UPV-EHU), Bilbau, (en prensa).

 Referencias 

Categoría:Alumnos d'a Universidat Oberta de Catalunya
Categoría:Alumnos d'a Universidat de Zaragoza
Categoría:Escritors d'Aragón
Categoría:Escritors en aragonés
Categoría:Filologos d'Aragón
Categoría:Ganadors d'o Premio Arnal Cavero
Categoría:Miembros de l'Academia de l'Aragonés
Categoría:Naixius de Zaragoza
Categoría:1985 (naixencias)